L’Ajuntament de Sagunt convida la ciutadania el Dia de la Constitució per a la seua lectura pública a càrrec de la infància
02 de desembre 2019

![](/media/vwonpzr3/98-dario-moreno-5_cuerpo.jpg)  
  

L'Ajuntament de Sagunt convida la ciutadania a participar el Dia de la Constitució en la seua lectura pública a càrrec de la infància del municipi. Divendres que ve 6 de desembre, a les 12.00 hores, la Casa Municipal de Cultura del Port de Sagunt acollirà este acte pioner a Sagunt.

Des de l'Alcaldia s'ha convidat tots els centres d'Educació Infantil i Primària del municipi, tant públics com concertats, a participar en esta iniciativa en la qual es llegiran diferents articles de la Constitució Espanyola, tot això a càrrec de xiquets i xiquetes.

La 1a Tinenta d'Alcalde, María José Carrera, serà l'encarregada d'obrir l'acte i a continuació, un gran nombre de xiquets i xiquetes participaran en la lectura d'articles de la Carta Magna basats en les llibertats, drets i deures dels espanyols. Finalment, l'alcalde de Sagunt, Darío Moreno, tancarà l'acte.

Moreno ha assegurat que, fins ara, «**Sagunt no celebrava el Dia de la Constitució i pensem que calia canviar-ho, perquè donem els nostres drets i llibertats per garantits i és molt important que pensem a defensar-los cada dia**». Per este motiu, «**els nostres esforços s'han de concentrar en eixa part de la població que no ha viscut la Transició, les noves generacions, i formar-les en la importància que té que tinguem este marc normatiu que garantix que tots tinguem els mateixos drets i llibertats i en com podem continuar avançant en eixe àmbit per a arribar a una societat plenament igualitària. Per això impliquem els més xicotets perquè se senten protagonistes i senten la Constitució com una cosa seua aprenent de la seua importància**», ha destacat l'alcalde.

![](/media/3khpjtnm/98-constitucion-espanola.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-convida-la-ciutadania-el-dia-de-la-constitucio-per-a-la-seua-lectura-publica-a-carrec-de-la-infancia/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-convida-la-ciutadania-el-dia-de-la-constitucio-per-a-la-seua-lectura-publica-a-carrec-de-la-infancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-convida-la-ciutadania-el-dia-de-la-constitucio-per-a-la-seua-lectura-publica-a-carrec-de-la-infancia/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-convida-la-ciutadania-el-dia-de-la-constitucio-per-a-la-seua-lectura-publica-a-carrec-de-la-infancia/)